1988 m. kovo 24 d. Komisijos direktyva, derinanti su technikos pažanga Tarybos direktyvą 71/320/EEB dėl valstybių narių įstatymų, reglamentuojančių tam tikrų kategorijų motorinių transporto priemonių ir jų priekabų stabdžių sistemas, suderinimo



Oficialusis leidinys L 092 , 09/04/1988 p. 0047 - 0049

specialusis leidimas suomių kalba: skyrius 13 tomas 17 p. 0045

specialusis leidimas švedų kalba: skyrius 13 tomas 17 p. 0045

CS.ES skyrius 13 tomas 009 p. 72 - 74

ET.ES skyrius 13 tomas 009 p. 72 - 74

HU.ES skyrius 13 tomas 009 p. 72 - 74

LT.ES skyrius 13 tomas 009 p. 72 - 74

LV.ES skyrius 13 tomas 009 p. 72 - 74

MT.ES skyrius 13 tomas 009 p. 72 - 74

PL.ES skyrius 13 tomas 009 p. 72 - 74

SK.ES skyrius 13 tomas 009 p. 72 - 74

SL.ES skyrius 13 tomas 009 p. 72 - 74



Komisijos direktyva 1988 m. kovo 24 d. derinanti su technikos pažanga Tarybos direktyvą 71/320/EEB dėl valstybių narių įstatymų, reglamentuojančių tam tikrų kategorijų motorinių transporto priemonių ir jų priekabų stabdžių sistemas, suderinimo (88/194/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1971 m. liepos 26 d. Tarybos direktyvą 71/320/EEB dėl valstybių narių įstatymų, reglamentuojančių tam tikrų kategorijų motorinių transporto priemonių ir jų priekabų stabdžių sistemas, suderinimo [1], su paskutiniais pakeitimais, padarytais Komisijos direktyva 85/647/EEB [2], ypač į jos 5 straipsnį, kadangi, siekiant padidinti saugą keliuose ir atsižvelgiant į stabdymo technologijos pažangą bendrai ir ypač į antiblokavimo įtaisų gamybą, dabar įmanoma reikalauti, kad tokie įtaisai, atitinkantys atitinkamas šios direktyvos specifikacijas, būtų privalomai įrengiami tam tikrose sunkiosiose transporto priemonėse ir priekabose; kadangi šioje direktyvoje numatytos priemonėms atitinka Direktyvų dėl motorinių transporto priemonių derinimo su technikos pažanga komiteto nuomonę, PRIĖMĖ ŠIĄ DIREKTYVĄ: 1 straipsnis Direktyvos 71/320/EEB I ir X priedai iš dalies pakeičiami pagal šios direktyvos priedą. 2 straipsnis 1. Nuo 1988 m. spalio 1 d. nė viena valstybė narė neturi teisės dėl su stabdžių sistemomis susijusių priežasčių: - atsisakyti tam tikram transporto priemonių tipui suteikti EEB tipo patvirtinimą, išduoti Tarybos direktyvos 70/156/EEB [3] 10 straipsnio 1 dalies paskutinėje įtraukoje numatyto liudijimo kopiją arba suteikti nacionalinį tipo patvirtinimą, - uždrausti pradėti eksploatuoti transporto priemones, jei to tipo transporto priemonių stabdžių sistema atitinka Direktyvos 71/320/EEB su pakeitimais, padarytais šia direktyva, nuostatas. 2. Nuo 1989 m. spalio 1 d. valstybės narės: - nebeišduoda Tarybos direktyvos 70/156/EEB 10 straipsnio 1 dalies paskutinėje įtraukoje numatyto liudijimo kopijų transporto priemonių tipui, kurių stabdžių sistemos neatitinka Direktyvos 71/320/EEB su pakeitimais, padarytais šia direktyva, nuostatų, - gali atsisakyti suteikti nacionalinį tipo patvirtinimą transporto priemonių tipui, kurių stabdžių sistemos neatitinka Direktyvos 71/320/EEB su pakeitimais, padarytais šia direktyva, nuostatų. 3. Nuo 1991 m. spalio 1 d. valstybės narės gali uždrausti pradėti eksploatuoti transporto priemones, kurių stabdžių sistemos neatitinka Direktyvos 71/320/EEB su pakeitimais, padarytais šia direktyva, nuostatų. 3 straipsnis Valstybes narės priima įstatymus ir kitus teisės aktus, kurie, įsigalioję iki 1988 m. spalio 1 d., įgyvendina šia direktyvą. Jos nedelsdamos apie tai praneša Komisijai. 4 straipsnis Ši direktyva skirta valstybėms narėms. Priimta Briuselyje, 1988 m. kovo 24 d. Komisijos vardu Cockfield Pirmininko pavaduotojas [1] OL L 202, 1971 9 6, p. 37. [2] OL L 380, 1985 12 31, p. 1. [3] OL L 42, 1970 2 23, p. 1. -------------------------------------------------- PRIEDAS Direktyvos 71/320/EEB su pakeitimais, padarytais Direktyvomis 74/132/EEB, 75/524/EEB, 79/489/EEB ir 85/647/EEB, priedų pakeitimai I PRIEDAS: APIBRĖŽIMAI, REIKALAVIMAI, KONSTRUKCIJA IR ĮRENGIMAS Po 1.17 punkto įrašomi tokie nauji 1.18, 1.19 ir 1.20 punktai: "1.18. Tarpmiestinis autobusas "Tarpmiestinis autobusas" – tai transporto priemonė, suprojektuota ir įrengta vežti tarp miestų, neturinti specialiai stovintiems keleiviams skirtų vietų, tačiau galinti trumpus atstumus vežti perėjime stovinčius keleivius. 1.19. Tolimųjų reisų turistinis autobusas "Tolimųjų reisų turistinis autobusas" – tai transporto priemonė, suprojektuota ir įrengta tolimoms kelionėms, užtikrinanti patogumą sėdintiems keleiviams ir nevežanti stovinčių keleivių. 1.20. Antiblokavimo įtaisai Žr. X priedo 2.1 punktą." Po 2.2.1.21 papunkčio įrašomi tokie nauji 2.2.1.22 ir 2.2.1.23 papunkčiai: "2.2.1.22. Tam tikrose toliau pateikiamoje lentelėje nurodytose transporto priemonėse turi būti įrengti X priedo reikalavimus atitinkantys antiblokavimo įtaisai. Transporto priemonė | Didžiausioji masė | Antiblokavimo kategorija | Kategorija | Apibūdinimas | M3 | Tarpmiestiniai autobusai ir tolimųjų reisų turistiniai autobusai | > 12 tonų | 1 | N3 | Motorinės transporto priemonės, kurioms leista vilkti O4 kategorijos priekabas | > 16 tonų | 1 | 2.2.1.23. Jei antiblokavimo įtaisai įrengiami 2.2.1.22 papunktyje nenurodytose transporto priemonėse, tie įtaisai turi atitikti X priedo reikalavimus." Po 2.2.2.12 papunkčio įrašomi tokie nauji 2.2.2.13 ir 2.2.2.14 papunkčiai: "2.2.2.13. O4 kategorijos priekabose turi būti įrengti X priedo reikalavimus atitinkantys antiblokavimo įtaisai. 2.2.2.14. Jei antiblokavimo įtaisai įrengiami 2.2.2.13 papunktyje nenurodytose priekabose, tie įtaisai turi atitikti X priedo reikalavimus." „X PRIEDAS: TRANSPORTO PRIEMONIŲ SU ANTIBLOKAVIMO ĮTAISAIS BANDYMŲ REIKALAVIMAI 1.1 poskyris pakeičiamas taip: "1.1. Šis priedas skirtas reikalaujamoms kelių transporto priemonėse įrengiamų stabdžių sistemų su antiblokavimo įtaisais charakteristikoms apibrėžti. Be to, motorinės transporto priemonės, kurioms leidžiama vilkti priekabą, ir priekabos su pneumatinėmis stabdžių sistemomis (jei transporto priemonės yra pakrautos) turi atitikti II priedo 1.1.4.2 papunkčio priedėlio suderinamumo reikalavimus" 3.2 punktas pakeičiamas taip: "3.2. Velkamoji transporto priemonė laikoma turinti II priedo 1.1.4.2 papunkčio priedėlio 1 skyriuje apibrėžtą antiblokavimo įtaisą, jei antiblokavimo įtaisas tiesiogiai valdo bent du priešingose transporto priemonės pusėse esančius ratus ir ji atitinka visus taikytinus šio priedo reikalavimus. Priekabų atveju nepriklausomi moduliatoriai turi valdyti bent vieną priekinio tilto ratą ir vieną (įstrižai priešingą) galinio tilto ratą." --------------------------------------------------